**KAUNO MIESTO SAVIVALDYBĖ**

TVIRTINU

Kauno miesto savivaldybės

administracijos direktorius

Tadas Metelionis

**STATINIO PROJEKTAVIMO TECHNINĖ UŽDUOTIS (TECHNINĖ SPECIFIKACIJA)**

\_\_\_\_\_\_\_\_\_\_\_\_\_\_\_\_\_\_\_\_\_Nr. \_\_\_\_\_\_\_\_\_\_\_\_\_\_\_

(data)

Kaunas

(sudarymo vieta)

| Eil. Nr. | Pavadinimas | Reikalavimai |
| --- | --- | --- |
| **I SKYRIUS**  **BENDRA INFORMACIJA APIE PIRKIMO OBJEKTĄ**  *Pirkimo objektas nurodomas atsižvelgiant į Lietuvos Respublikos statybos įstatymo (toliau – SĮ) 24 straipsnyje nurodytą statinio kategoriją ir statybos darbų rūšį* | | |
| 1. | **Statytojas (užsakovas)** | Kauno miesto savivaldybė  Laisvės al. 96, LT-44251 Kaunas, į. k. 111106319 |
| 2. | **Statybos adresas** | Vytauto Didžiojo tiltas |
| 3. | **Žemės sklypo duomenys** | - |
| 4. | **Teritorijų planavimo dokumento duomenys** | - |
| 5. | **Statinio statybos rūšis**  (projekto rengimo metu galima papildyti ar keisti pagal poreikį) | Kapitalinis remontas |
| 6. | **Statinio kategorija**  (projekto rengimo metu galima papildyti ar keisti pagal poreikį) | Ypatingas statinys |
| 7. | **Projekto pavadinimas**  (projekto rengimo metu galima papildyti ar keisti pagal poreikį) | Vytauto Didžiojo tilto Kauno mieste kapitalinio remonto projektas |
| 8. | **Bendrieji statinio (-ių) rodikliai (techniniai ir paskirties rodikliai)**  (projekto rengimo metu galima papildyti ar keisti pagal poreikį)  *Konkretaus statinio tvirtinamų rodiklių skaičius priklauso nuo projektuojamo statinio specifikos ir užsakovo poreikių. Bendruoju atveju šių rodiklių sąrašai pateikiami statybos techninio reglamento STR 1.04.04:2017 „Statinio projektavimas, projekto ekspertizė“ 5, 6 ir 7 prieduose* | **Statinys**  Inžinerinių statinių grupė – kiti inžineriniai statiniai, inžinerinių statinių pogrupis (paskirtis) **–** kiti transporto statiniai  Statinio pavadinimas – tiltas  Statinio Unikalus Nr. 1900-3037-5011;  Tilto ilgis - 256 m  Eismo juostų skaičius - 3  Priskyrimas kultūros paveldui ir kultūros paveldo saugomai teritorijai, vietovei – Kauno Aleksoto tilto statinių komplekso Aleksoto tiltas (kodas 11627); Kauno Aleksoto tilto statinių kompleksas (kodas 31971) |
| 9. | **Esamos statinio konstrukcijos** | Laikančios konstrukcijos – plienas  Taurai - gelžbetonis |
| 10. | **Duomenys apie statytojo turimus ar numatomus įsigyti įrenginius ir statybos produktus** | *Netaikoma* |
| 11. | **Numatomų lėšų dydis projektui realizuoti** | *Netaikoma* |
| **II SKYRIUS**  **PERKAMŲ PASLAUGŲ APIMTIS** | | |
| 12. | **Prisijungimo sąlygos**  (projekto rengimo metu galima papildyti ar keisti pagal poreikį) | Nepateikta  **Pastaba.** Projektuotojas pagal poreikį gauna, tikslina (keičia) sąlygas bendru susitarimu su statytoju. |
| 13. | **Planuojamos ūkinės veiklos atranka dėl poveikio aplinkai vertinimo ir planuojamos ūkinės veiklos poveikio aplinkai vertinimas** | *Netaikoma* |
| 14. | **Specialieji reikalavimai**  (projekto rengimo metu galima papildyti ar keisti pagal poreikį) | 2025-09-30 Specialieji architektūriniai reikalavimai SARD-21-250930-00556  2025-10-09 Specialieji paveldosaugos reikalavimai SPRD-00-251009-00998  **Pastaba**. Projektuotojas išduotus reikalavimus pagal poreikį tikslina (keičia) bendru susitarimu su statytoju. |
| 15. | **Dviem etapais rengiamas projektas**  *Kai rengiamas statybos, rekonstravimo, kapitalinio remonto, pastato atnaujinimo (modernizavimo) projektas (SĮ 24 str. 1 dalies 1–5 p.) ir SĮ nustatyta tvarka privaloma gauti statybą leidžiantį dokumentą, statinio projektas rengiamas dviem etapais: pirmiau rengiami projektiniai pasiūlymai, pagal kuriuos išduodamas statybą leidžiantis dokumentas, vėliau – techninis darbo projektas* | Projektiniai pasiūlymai – I etapas  Parengiamas reglamentuotos apimties projektas:  Kapitalinio remonto projektas  Tvarkybos darbų projektas (kultūros paveldo tvarkybos dalis)  Viešinimo procedūros atlikimas  Statybą leidžiančio dokumento gavimas  Projektiniai pasiūlymai  – statinio projekto rengimo pirmuoju etapu rengiamas aplinkos ministro nustatytos sudėties dokumentas, kuriame pateikiami projektuojamo statinio architektūros, infrastruktūros, želdynų ir kiti aplinkos ministro nustatyti pagrindiniai sprendiniai ir kuris skirtas statybą leidžiančiam dokumentui gauti ir (ar) visuomenei informuoti apie numatomą statinių projektavimą.  Projektinių pasiūlymų sudėtis apibrėžta statybos techninio reglamento STR 1.04.04:2017 „Statinio projektavimas, projekto ekspertizė“ 8 priede.  Techninis darbo projektas – II etapas  Parengiamas reglamentuotos apimties projektas:   * Kapitalinio remonto projektas   Pagal statybos techninį reglamentą STR 1.04.04:2017 „Statinio projektavimas, projekto ekspertizė“ projektą turi sudaryti:   * bendroji dalis (BD) * Konstrukcijų dalis (SK) * Vandentiekio ir nuotekų šalinimo dakis (VN) * architektūrinė dalis (SA) * susisiekimo dalis (S (bendras): SGK, SAK, SMG) * dujotiekio dalis (D) (jei yra poreikis pagal išduotas sąlygas) * elektrotechnikos dalis (E) * elektroninių ryšių ir telekomunikacijų dalis (ER) * pasirengimo statybai ir statybos darbų organizavimo dalis (SO) (privaloma ypatingiems statiniams ir kitais atskirais atvejais) * statybos skaičiuojamosios kainos nustatymo dalis (KS) (Pateikiama tik užsakovui ir būtinais atvejais nurodytai institucijai ir yra komercinė paslaptis) * kultūros paveldo tvarkybos dalis (TVD)   Projektuotojas projektą turi pataisyti pagal derinančių (tikrinančių) institucijų pastabas be papildomų susitarimų.  Tas pats projektuotojas yra atsakingas ir už projektavimo (projekto rengimo), ir už darbų įgyvendinimo (projekto vykdymo priežiūros) stadijas. |
| 16. | **Vienu etapu rengiamas projektas**  *Atitinka abu statinio projekto rengimo etapus ir šiems etapams taikomus reikalavimus.*  *Kai rengiamas SĮ 24 straipsnio 1 dalies 5–13 punktuose nurodytas statinio projektas ar kai statybą leidžiantis dokumentas neprivalomas, statinio projektą galima rengti vienu etapu* | *Netaikoma* |
| 17. | **Tvarkybos darbų projektas** | Parengti Tvarkybos darbų projektą kaip atskirą projektą arba kaip sudėtinę projekto dalį vadovaujantis Lietuvos Respublikos nekilnojamojo kultūros paveldo apsaugos įstatyme nustatyta tvarka  Tvarkybos darbų projekto sprendiniai gali būti detalizuojami darbo brėžiniais, kurie komplektuojami atskira tvarkybos darbų projektą papildančia byla. |
| 18. | **Statinio interjeras** | *Netaikoma* |
| 19. | **Projektavimo paslaugos** | Perkamos projektavimo paslaugos, kurias projektuotojas privalo atlikti pagal SĮ, statybos techninio reglamento STR 1.04.04:2017 „Statinio projektavimas, projekto ekspertizė“ ir kitų norminių teisės aktų reikalavimus (projektinių pasiūlymų parengimas, techninio darbo projekto parengimas).  Statinio projektavimas – architektūrinė inžinerinė veikla, kurios tikslas – parengti statinio projektą.  Vykdant darbų viešuosius pirkimus projektas yra perkamų darbų techninė specifikacija, kurioje nustatyti perkami darbai. Jis taip pat yra naudojamas ir vykdant pačius darbus. Parengtas ir viešuosiuose pirkimuose naudojamas projektas turi atitikti tiek SĮ, tiek VPĮ nustatytus reikalavimus.  Projektas, vadovaujantis SĮ, yra normatyvinių statybos techninių dokumentų nustatytos sudėties dokumentų, kuriuose pateikiami statytojo (užsakovo) sumanyto statinio sprendiniai (projekto dalys, skaičiavimai, brėžiniai) ir kurie skirti statybą leidžiančiam dokumentui gauti, statybai vykdyti ir statybos užbaigimo procedūroms atlikti, visuma.  Techninė specifikacija perkant darbus, vadovaujantis VPĮ, yra techninių reikalavimų visuma, apimanti medžiagų, produktų bei tiekimo duomenis, pagal kuriuos galima nustatyti, ar jie atitinka perkančiosios organizacijos (užsakovo) reikmes.  Projekto sprendinių techninės specifikacijos turi nustatyti esminius (būtinus) parametrus dėl kokybinių reikalavimų statybos darbams ir produktams, taip pat ir galimas leistinų nukrypimų (jei taikytina ir įmanoma) ribas ir sąlygas. Statybos produktų esminės charakteristikos nustatomos darniosiose techninėse specifikacijose (darniuosiuose standartuose ir Europos vertinimo dokumentuose), susijusiose su naudojimo paskirtimi, atsižvelgiant į esminius statinių reikalavimus.  Projektų sprendinių apimtis ir detalumas turėtų būti pakankamas, kiek reikalauja statybos techniniai reglamentai. Techniniame darbo projekte jau turi būti parinkti statybos produktai, įrenginiai, numatyti gaminami statybinių konstrukcijų ir inžinerinių sistemų elementai. Jei reikia, galima numatyti, kad pagal techninio darbo projekto brėžinius statinio statybos rangovas parengtų gamybos ir montavimo brėžinius gamybai.  Taip pat vengtinas statybos taisyklių ar mokslo vadovėlių standartinių statybos darbų technologinių procesų, procedūrų, praktikos nuostatų, kurios nesusijusius su konkrečiais projekto sprendiniais, kopijavimas. Tokie aprašymai paprastai gali būti įtraukiami, jeigu projekto sprendinys reikalauja ypatingų atitinkamų technologijų.  Į projektavimo paslaugos apimtį įeina projekto pataisymai pagal užsakovo pastabas, pagal projekto ekspertizės akto privalomas pastabas, pagal šį projektą tikrinusių institucijų, subjektų (jų padalinių) pastabas, taip pat projekto klaidų, pastebėtų rangos konkurso ir (ar) statybos metu, taisymai. Šie pataisymai neapima keitimų ir (arba) papildymų, kurie gali būti daromi užsakovo iniciatyva arba dėl objektyvių nenumatytų aplinkybių.  Parengtas projektas turi užtikrinti konkurenciją ir nediskriminuoti tiekėjų (prekių tiekėjų, paslaugų teikėjų, rangovų).  Parengtame projekte **negali būti** nurodytas konkretus modelis ar šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekės ženklas, patentas, standartas, sertifikatas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, taip pat vengtinas pernelyg didelis ir perteklinis projektinių sprendinių detalizavimas, konkrečių techninių brošiūrų kopijos, kurie neleistų užtikrinti plačios konkurencijos.  Jei projekte negalima kitaip apibūdinti statybos darbų objekto, nei nurodant konkretų modelį ar prekės ženklą, standartą, sertifikatą, **toks sprendimas turi būti pagrįstas užsakovui** prieš jam priimant ir patvirtinant projektą. Šiuo atveju toks nurodymas pateikiamas įrašant žodžius „arba lygiavertis“. Toks įrašas gali būti pateikiamas tiek prie paties nurodymo tiesiogiai, tiek bendrosiose projekto techninėse specifikacijose, tiek pirkimo dokumentuose. |
| 20. | **Kitos (papildomos, jeigu užsakomos) paslaugos, susijusios su projektavimo paslaugomis** | Papildomos, susijusios su projektavimu, paslaugos:  Topografiniai, inžineriniai, geologiniai, geotechniniai tyrimai  Statinio projektas rengiamas vadovaujantis privalomaisiais statinio projekto rengimo dokumentais - technine užduotimi; kultūros paveldo tyrimų (jeigu juos atlikti privaloma) medžiaga; specialiaisiais reikalavimais; prisijungimo sąlygomis; galiojančiais teisės aktais;  Kartu su projektu parengti ir pateikti statybos rangos sutarties dokumentą – ECXEL formatu darbų kiekių žiniaraštį.  **Darbų kiekių žiniaraštis** – žiniaraštis, kuris detaliai numato pamatuojamus atskirų vienetinių statybos baigtinių darbų, kurių apimtis apibrėžta projekte (techninėse specifikacijose, aiškinamuosiuose raštuose, brėžiniuose), kiekius su rangovo siūlomais vienetiniais įkainiais. Kiekiai gali būti matuojami vienetų skaičiumi, ilgiu, plotu, tūriu, svoriu ar laiku ir pan. |
| 21. | **Projekto vykdymo priežiūra** | 1. Visą statinio statybos laikotarpį, nuo statinio statybos pradžios iki statinio statybos užbaigimo įforminimo teisės aktų nustatyta tvarka, organizuoti ir užtikrinti tinkamą statinio (visų statinio Projekto sudedamųjų dalių sprendinių) projekto vykdymo priežiūros atlikimą ir tvarkybos darbų sprendinių įgyvendinimo priežiūros paslaugas vadovaujantis STR 1.06.01:2016 „Statybos darbai. Statinio statybos priežiūra“ VI skyriumi “Statinio projekto vykdymo priežiūros tvarkos aprašas”, technine užduotimi ir kitais teisės aktais. Už visas išlaidas, susijusias su projekto vykdymo priežiūros veiklomis, atsakingas Projektą parengęs Projektuotojas.  2. Iki statinio statybos pradžios Projektuotojas Užsakovui pateikia ir suderina:   * kalendorinį statinio projekto vykdymo priežiūros (toliau – SPVP) darbų grafiką, vykdymo eigą ir metodų aprašymą; * SPVP grupės sudėtį (statinio projekto vykdymo priežiūros vadovo ir visų statinio projekto dalių vykdymo priežiūros vadovų vardai, pavardės, pareigos, dokumentų, suteikiančių teisę eiti atitinkamas pareigas, išdavimo, galiojimo datos ir numeriai, kontaktinė informacija – telefonai, elektroniniai paštai); * lankymosi statybvietėje laiką ir tvarką. Projektuotojas visu SPVP laikotarpiu privalo lankytis statomame statinyje (statybvietėje) tokiu periodiškumu, kuris užtikrintų tinkamą SPVP atlikimą, tačiau visais atvejais SPVP skirti ne mažiau kaip po 3 val. (kiekvienam vadovui ir statinio projekto dalies vykdymo priežiūros vadovui) per savaitę (nebent šalys susitartų kitaip), o, esant pagrįstam Užsakovo nurodymui, ir dažniau. Lankymosi statybvietėje ir projekto vykdymo priežiūros rezultatai privalo būti fiksuojami Statybos žurnale.   3. Projektuotojas privalo vykdyti tik Užsakovo pateiktus nurodymus, jei jie neprieštarauja galiojantiems Lietuvos Respublikos teisės aktams.  4. Projektuotojas privalo organizuoti ir neatlygintinai atlikti pastebėtų statinio Projekto sprendinių klaidų taisymą.  5. SPVP metu atliekami statinio Projekto sprendinių keitimai atliekami STR 1.04.04:2017 „Statinio projektavimas, projekto ekspertizė“ nustatyta tvarka. Jie turi būti įregistruojami Statybos darbų žurnale. Užsakovui nurodžius Projektuotojas privalės pildyti elektroninį statybos žurnalą.  6. SPVP vadovas ir SPVP dalies vadovai, atliekantys statinio Projekto vykdymo priežiūrą, privalo užtikrinti, kad visais atvejais atlikti statinio Projekto sprendinių pakeitimai atitiktų Reglamente (ES) Nr. 305/2011 nurodytus esminius statinių reikalavimus, normatyvinių statybos techninių ir normatyvinių statinio saugos ir paskirties dokumentų reikalavimus. Visais atvejais tokie pakeitimai turi būti suderinti su Užsakovu raštu.  7. Projektuotojas privalo užtikrinti SPVP vadovų (SPVP vadovo ir projekto dalių vadovų pagal kompetenciją) prievolę pasirašyti paslėptų statybos darbų patikrinimo, inžinerinių tinklų, statinio inžinerinių sistemų, technologinių inžinerinių sistemų išbandymo, pripažinimo tinkamais naudoti ir kitus statybos vykdymo dokumentus, jeigu jie atitinka prižiūrimos statinio projekto dalies sprendinius, normatyvinių statybos techninių, normatyvinių statinio saugos ir paskirties dokumentų reikalavimus.  8. Visu SPVP laikotarpiu Projektuotojas privalo:   * teikti patarimus (įskaitant ir privalomus nurodymus) ir bet kokius paaiškinimus statybos rangovams (subrangovams); * teikti rekomendacijas ir imtis visų būtinų veiksmų, užtikrinant statinio statybos atitiktį projektui; * teikti rekomendacijas Užsakovui tais atvejais, kai rangovas (subrangovai) nevykdo Projektuotojo rekomendacijų ir / ar nurodymų (kai rangovas (subrangovai) pažeidžia Projektuotojo ar Užsakovo teises; * esant pagrįstam Užsakovo prašymui, Projektuotojas privalo dalyvauti visuose gamybiniuose, koordinaciniuose, darbiniuose ir kt. susirinkimuose ar pasitarimuose, kuriuose sprendžiami su Projekto įgyvendinimu susiję klausimai; * atlikti visus kitus veiksmus, numatytus galiojančiuose teisės aktuose, reglamentuojančiuose statinio projekto vykdymo priežiūrą, taip pat būtinus jos tinkamam užtikrinimui; * dalyvauti statinio statybos užbaigimo procedūrose, statinio pripažinimo tinkamu naudoti Komisijos darbe, kartu su rangovu parengti visą būtiną dokumentaciją, kuri teikiama Komisijos darbui ir LR IS TPS vartai (Infostatyba) statybos užbaigimo procedūroms atlikti.   9. Projektuotojas įsipareigoja teikti Užsakovui SPVP ataskaitas:   * tarpinės ataskaitos rengiamos ne rečiau kaip kas 3 mėnesiai. Jose glaustai aprašoma SPVP eiga, rekomendacijos ir išvados dėl vykdomų darbų atitikimo projekto sprendiniams, pateikiamos pastabos įrašytos statybos žurnale ir / ar pateiktos oficialiais pranešimais, užpildoma ir pateikiama statinio Projekto projektinių sprendinių pakeitimų lentelė. Užsakovui patikrinus ir patvirtinus ataskaitą Projektuotojas teikia sąskaitą už tinkamai atliktas paslaugas; * baigiamoji ataskaita pateikiama iki statinio statybos užbaigimo procedūrų LR IS TPS Vartai (Infostatyba) pradžios. Šioje ataskaitoje glaustai aprašoma SPVP eiga, pateikiamos rekomendacijos statinio ir jo inžinerinių sistemų eksploatavimui, užpildoma ir pateikiama baigtinė statinio Projektų (visų sudedamųjų Projektų dalių) projektinių sprendinių pakeitimų lentelė. Projektuotojas kartu su statybos rangovu suformuoja ir kėlimui į LR TPS Vartai (Infostatyba) parengia statinio projekto galutines projekto sprendinių dokumentų laidas, įformintas STR 1.04.04:2017 „Statinio projektavimas, projekto ekspertizė“ ir LST 1516:2015 „Statinio projektas. Bendrieji įforminimo reikalavimai“ nustatyta tvarka.   Galutinis apmokėjimas už projekto vykdymo priežiūrą atliekamas patvirtinus baigiamąją ataskaitą ir Projektuotojui gavus statinio statybos užbaigimo dokumentą teisės aktų nustatyta tvarka. |
| 22. | **Paslaugų teikimo pradžia ir trukmė** | 22.1. Tiekėjas įsipareigoja suteikti Paslaugas pagal suderintus grafikus, laikydamasis Sutartyje ir Techninėje specifikacijoje nurodytų etapų eiliškumo, terminų ir sąlygų.  22.1.1. ***I etapas***. Paslaugų teikėjas parengia Projektinius pasiūlymus, esant poreikiui juos tikslina, viešina, suderina ir gauna statybą leidžiantį dokumentą teisės aktų nustatyta tvarka, taip pat atlieka visus kitus Projektinių pasiūlymų (I etapui) Sutartyje ir **Techninėje specifikacijoje** nustatytus atlikti darbus ir įvykdo įsipareigojimus (pvz., parengiamuosius darbus) ir pateikia Sutartyje ir **Techninėje specifikacijoje** šiame etape reikalaujamus pateikti dokumentus per 6 (šešis) mėnesius nuo Sutarties įsigaliojimo dienos.  22.1.2.***II etapas***. Techninį darbo projektą (toliau – Techninis darbo projektas / Projektas) parengia ir perduoda Pirkėjui (įskaitant teigiamų projekto ekspertizės aktų gavimą) per 6 (šešis) mėnesius nuo statybą leidžiančio dokumento gavimo dienos.  22.1.3. ***III etapas***. Projekto vykdymo priežiūra pradedama vykdyti nuo statybos darbų pradžios iki Statybos užbaigimo akto patvirtinimo dienos (preliminarus rangos sutarties terminas 12 mėn.). |
| **III SKYRIUS**  **REIKALAVIMAI PROJEKTAVIMO PASLAUGOMS** | | |
| 23. | **Statinio projekto dokumentams taikomi teisės aktai, normatyviniai statybos techniniai dokumentai bei normatyviniai statinio saugos ir paskirties dokumentai, teritorijų planavimo dokumentai** | Statinio projektas turi atitikti privalomųjų statinio projekto rengimo dokumentų ir kitų norminių teisės aktų reikalavimus, o jais grindžiami sprendiniai suderinti su teritorijos infrastruktūros plėtra. |
| 24. | **Statinio informacinio modeliavimo (angl. *Building Information Modelling*) (toliau – BIM) reikalavimai, taikomi rengiant projektą** | *Netaikoma* |
| 25. | **Funkciniai (paskirties) ir naudojimo (eksploataciniai) reikalavimai statiniui (statinių grupei)** | *Netaikoma* |
| 26. | **Energinio naudingumo, tvarumo, aplinkosaugos, sveikatos, saugomos teritorijos ir nekilnojamosios kultūros paveldo vertybės apsaugos reikalavimai** | 1. Projektuojami sprendimai bei pasirinktos statybos rūšys turi būti tokios, kad būtų išsaugotas paveldo teritorijų ir objektų jose autentiškumas ir vertingosios savybės. Rengiant Projektą atlikti papildomus tyrimus (jei tokie reikalaujami specialiuosiuose architektūriniuose reikalavimuose ar projektavimo sąlygose) ir pateikti jų ataskaitas. Įvertinti ir su Užsakovu aptarti gautus tyrimų rezultatus bei priimti atitinkamus sprendimus Projektui pagal šių tyrimų ataskaitas ir ekspertų rekomendacijas.  2. Suderinti Projekte numatytus sprendinius su atitinkamomis institucijomis, atlikti reikalingas ekspertizes ir gauti darbus vykdyti leidžiantį dokumentą. Projektas turi būti atliktas tokia sudėtimi ir detalumu, kad jis atitiktų visus reglamentuotus reikalavimus, o pateikti sprendiniai leistų atsakyti į kylančius klausimus, jei tokių atsirastų iš atitinkamų su kultūros paveldu susijusių institucijų.  Rengiant Tvarkybos darbų projektą vadovautis 2025-10-09 išduotais specialiais paveldosaugos reikalavimais Nr. SPRD-00-251009-00998 ir Nekilnojamojo kultūros paveldo apsaugos įstatyme nustatyta tvarka  perkamos tilto kapitalinio remonto projektavimo paslaugos nėra produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše nurodytame Aplinkos apsaugos kriterijų taikymo, vykdant žaliuosius pirkimus, tvarkos aprašo 1 priede, tačiau šiuo pirkimu perkamos tilto kapitalinio remonto projektavimo paslaugos, o kapitalinio remonto metu bus tvarkoma tilto kelio danga, todėl, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo 4.1 papunkčiu, nustatomas reikalavimas Tiekėjui - teikiant projektavimo paslaugas užtikrinti minimalių aplinkos apsaugos kriterijų nustatymą kaip reikalaujama Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo XVII skyriuje „Kelių projektavimo paslaugos ir statybos darbai, kelio elementai“, ir pateikti išsamią informaciją apie šio įsipareigojimo įvykdymą Techninio darbo projekto aiškinamajame rašte. Tiekėjas turi:  1) **derinant su Pirkėju** projektavimo paslaugoms taikyti **ne mažiau kaip du** iš minimalių aplinkos apsaugos kriterijų, nurodytų Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo 26.2 p. (tuo atveju jei pasirenkama pasirinktinai kelio dangos konstrukcijos sluoksniui panaudoti ne mažiau kaip vieną antrinio arba pakartotinio panaudojimo medžiagą ir (ar) perdirbtą medžiagą, ir (ar) nepavojingąją atlieką, ir (ar) šalutinį gamybos produktą, ir (ar) iš atsinaujinančių šaltinių pagamintą medžiagą, ir (ar) žemesnės anglies dvideginio emisijos medžiagą, kurios atitinka numatytai paskirčiai keliamus techninius reikalavimus, arba įrodytas tų medžiagų tinkamumas numatytai taikymo paskirčiai pagal nustatytus minimalius aplinkos apsaugos kriterijus, atitinkamai išpildant Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo 26.2.1.1 – 26.2.1.2 p., Tiekėjas projekte turi numatyti, kad kelio dangos konstrukcijai naudojamos medžiagos ar produktai ir jų minimalūs kiekiai turi atitikti minimalius aplinkos apsaugos kriterijus, nustatytus pagal 26.2.1 papunktį; tuo atveju jei pasirenkama nustatyti anglies dioksido pėdsaką (CO2) arba poveikio aplinkai rodiklius (visuotinio atšilimo indeksas (GWP) ir kt.) pagal LST EN 15643 „Statinių tvarumas. Pastatų ir inžinerinių statinių vertinimo schema“ arba lygiavertį standartą, LST EN 17472 „Statinių tvarumas. Inžinerinių statinių tvarumo vertinimas. Skaičiavimo metodai“ arba lygiavertį standartą, projektavimo etape Tiekėjas turi numatyti anglies dioksido pėdsako (CO2) arba poveikio aplinkai rodiklių paskaičiavimų metodus ir siektinas reikšmes (pagal Aplinkos apsaugos kriterijų taikymo, vykdant žaliuosius pirkimus, tvarkos aprašo 26.2.2 papunktį); tuo atveju, jei pasirenkama, kad ne mažiau kaip pusę išlaidų statybos produktams sudaro išlaidos produktams, kurie turi aplinkosaugines produktų deklaracijas pagal LST EN 15804 „Statinių tvarumas. Aplinkosauginės produktų deklaracijos. Pagrindinės taisyklės, taikomos statybos produktų kategorijoms“ arba lygiavertį standartą ir (ar) LST EN ISO 14025:2010 „Aplinkosauginiai ženklai ir aplinkosauginės deklaracijos. III tipo aplinkosauginės deklaracijos. Principai ir procedūros“ arba lygiavertį standartą, projektavimo etape Tiekėjas turi numatyti, kad ne mažiau kaip pusę išlaidų statybos produktams turi sudaryti išlaidos produktams, kurie turi aplinkosaugines produktų deklaracijas, kaip nustatyta 26.2.3 papunktyje);  2) numatyti, minimalius aplinkos apsaugos kriterijus kelio elementams, išvardytiems Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo 27 - 29 punktuose („Kelio ženklai, ženklinimas ir triukšmo užtvaros“, „Gatvių apšvietimo įranga“, „Kelių eismo signalai“), jei tokių bus. Projektavimo etape tiekėjas turi numatyti, kad statyboje naudojami kelio elementai (jei taikoma), turi atitikti minimalius aplinkos apsaugos kriterijus, nurodytus Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo 27, 28, 29 punktuose.  Perkamos statinio projekto vykdymo priežiūros paslaugos yra nematerialaus pobūdžio (intelektinės) paslaugos, kaip numatyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau - Aplinkos apsaugos kriterijų taikymo, vykdant žaliuosius pirkimus, tvarkos aprašas), 4.4.3 papunktyje, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. |
| 27. | **Universaliojo dizaino principų taikymo reikalavimai** | Universaliojo dizaino principai:  - Visų lygybė (ta pačia aplinka ir produktais gali naudotis ir ribotus funkcinius gebėjimus turintys asmenys, tai yra jie neišskiriami iš visų kitų. Gaminiai ir statiniai suprojektuojami taip, kad jie atrodytų patraukliai ir estetiškai)  - Lankstumas (galimybė tą patį naudojamą dalyką prisitaikyti pagal individualius poreikius, pvz., reguliuoti aukštį)  - Paprastas ir intuityvus naudojimas (lengvai suprantama, kaip naudotis daiktu, orientuotis aplinkoje)  - Tinkama informacija (pakankamai informacijos ir ši informacija pateikiama įvairiomis reikiamomis formomis, įskaitant Brailio raštą, garsinę informaciją)  - Tolerancija klaidoms (nėra tikimybės patirti žalą ar orumo pažeminimą)  - Mažiausios jėgos sąnaudos (aplinka ir produktais gali pasinaudoti ir mažesnę fizinę jėgą turintys asmenys)  - Optimalus dydis ir erdvė (tinkamas erdvių, statinių ir produktų plotis, aukštis, dydis)  - Kompleksiškumas (aplinka ar gaminys turi kuo daugiau ir įvairių reikalingų elementų, padedančių aplinką ar gaminį padaryti prieinamą įvairių funkcinių galimybių žmonėms, pvz., įrengus visiems tinkamą įėjimą į patalpas, privalu įrengti ir kitas statinio patalpas)  - Vientisumas (trasos maršruto prieinamumas ir tinkamumas visiems turi būti vientisas, nenutrūkstamas pereinant iš vienos vietos į kitą)  - Vartotojų įtraukimas (universalus dizainas kuriamas glaudžiai bendradarbiaujant su vartotojų grupėmis ar jų atstovais) |
| 28. | **Techniniai, kokybiniai (estetiniai, komforto, energinio naudingumo, triukšmo lygio ir t. t.) reikalavimai pagal statinio projekto sprendinių dalis** | Projekto sprendiniai turi būti ekonomiškai pagrįsti ir racionalūs. Projekto techninės specifikacijos turi būti parašytos konkrečiai šiam projektui, išsamios ir detalios. Statinio projekte, techninėje specifikacijoje negali būti nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, dėl kurių tam tikroms įmonėms ar tam tikriems produktams būtų sudarytos palankesnės sąlygos arba jie būtų atmesti. Toks nurodymas yra leistinas išimties tvarka, kai statinio statybos yra neįmanoma tiksliai ir suprantamai aprašyti ir apibūdinti. Nurodymas pateikiamas įrašant žodžius „arba lygiavertis“.  Projekto sprendiniai turi užtikrinti tilto architektūrinį - urbanistinį vientisumą bei tarpusavio darną su Kauno senamiesčio teritorija.  Statybos darbų kultūros vertybės Kauno senamiesčio teritorijoje techninis projektas teisės aktų nustatyta tvarka turi būti suderinti su už kultūros vertybių apsaugą atsakinga institucija.  Paslaugos, kurias projektuotojas privalo atlikti, turi būti suteiktos pagal Statybos įstatymą, statybos techninius reglamentus ir kitus normatyvinius dokumentus. Visi darbai, tyrimai ir vertinimai, kurie gali būti pagrįstai laikomi būtinais statinio ir inžinerinių tinklų projektų parengimui, statybos užbaigimui ir tinkamam eksploatavimui, turi būti atlikti nepriklausomai nuo to ar jie apibūdinami šiame dokumente ar ne.  Projektas turi būti tokios sudėties bei apimties, kad ji būtų pakankama projekto sprendiniams įgyvendinti.  Parengtiems dokumentams įstatymų nustatyta tvarka gauti Statytojo ir atitinkamų viešojo administravimo subjektų pritarimus (suderinimus), išankstinius inžinerinius tinklus eksploatuojančių įmonių derinimus.  Projektavimo dokumentai turi atitikti privalomųjų statinio projekto rengimo dokumentų ir kitų norminių teisės aktų reikalavimus. |
| 28.1 | Bendroji dalis | Rengiama vadovaujantis STR 1.04.04:2017 „Statinio projektavimas, projekto ekspertizė“ reikalavimais, 9 priedo pirmo skirsnio „Bendroji dalis“ apibrėžtos sudėties ir apimties. |
| 28.2. | Konstrukcijų | Rengiama vadovaujantis STR 1.04.04:2017 „Statinio projektavimas, projekto ekspertizė“ reikalavimais, 9 priedo pirmo skirsnio „Konstrukcijų dalis“ apibrėžtos sudėties ir apimties |
| 28.3. | Architektūros | Rengiama vadovaujantis STR 1.04.04:2017 „Statinio projektavimas, projekto ekspertizė“ reikalavimais, 9 priedo trečiojo skirsnio „Architektūros dalis“ apibrėžtos sudėties ir apimties.  1. Parengti charakteringus pjūvius.  2. Parengti aktualias vizualizacijas. |
| 28.4. | Susisiekimo | Rengiama vadovaujantis STR 1.04.04:2017 „Statinio projektavimas, projekto ekspertizė“ reikalavimais, 9 priedo šeštojo skirsnio „Susisiekimo dalis“ apibrėžtos sudėties ir apimties.  Pagrindiniai reikalavimai (įskaitant, bet neapsiribojant):  **Projekte numatomi sprendiniai**   * Numatyti važiuojamosios dalies ir šalitilčių dangos keitimą/remontą * Numatyti kelio atitvarų ir turėklų remontą/keitimą; * Numatyti hidroizoliacijos keitimą/remontą; * Numatyti vandens nuvedimo sistemos įrengimą; * Numatyti deformacinių pjūvių remontą/keitimą; * Numatyti esamų ramtų, taurų, pagrindinių sijų ir plokščių sutvarkymą/keitimą; * Numatyti apšvietimo, kelio ženklų ir horizontalaus ženklinimo įrengimą; * Numatyti šlaitinių laiptų remontą; * Numatyti darbus, būtinus likviduoti apžiūros akte suvardintus tilto defektus; * Numatyti kitus čia nepateiktus darbus būtinus saugiam ir efektyviam tilto eksploatavimui; * Tilto konstrukcijų spalvinius sprendinius derinti su Užsakovu, tilto architektu ir institucija atsakinga už Kultūros vertybių apsaugą; * Esamus inžinerinius tinklus esančius ant ir šalia statinio apsaugoti arba laikinai perkelti pagal inžinerinių tinklų savininkų sąlygas; * Esant poreikiui atlikti kitus, šioje projektavimo užduotyje nepaminėtus projektavimo darbus reikalingus sėkmingam projekto užbaigimui; * Esant poreikiui atlikti papildomus geotechninius ir geologinius tyrimus; * Esant poreikiui patikslinti topografinę nuotrauką. |
| 28.5. | Vandentiekio ir nuotekų šalinimo | Numatyti lietaus surinkimo vietas atsižvelgiant į nuolydžius bei vadovautis tinklo savininko UAB „Kauno vandenys“ išduotomis sąlygomis |
| 28.6. | Dujotiekio | Rengiama jei nurodyta prisijungimo sąlygose |
| 28.7. | Elektrotechnikos | Rengiama vadovaujantis STR 1.04.04:2017 „Statinio projektavimas, projekto ekspertizė“ reikalavimais, 8 priedo dešimtojo skirsnio „Elektrotechnikos dalis“ apibrėžtos sudėties ir apimties.  1. Projekto E dalis rengiama vadovaujantis išduotomis prisijungimo sąlygomis. |
| 28.8. | Pasirengimo statybai ir statybos darbų organizavimo dalis | Rengiama vadovaujantis STR 1.04.04:2017 „Statinio projektavimas, projekto ekspertizė“ reikalavimais, 8 priedo aštuonioliktojo skirsnio „Pasirengimo statybai ir statybos darbų organizavimo dalis“ apibrėžtos sudėties ir apimties.  1. SO dalyje pateikti reikalavimus statybos rangovui ir nurodyti statybos darbų atlikimo terminą (grafiką).  2. Turi būti pateiktos pastabos dėl statybos darbų technologijos projekto rengimo ir nuoroda dėl specifinių statybos darbų technologijos projekto ekspertizės reikalingumo. |
| 28.9. | Elektroninių ryšių ir telekomunikacijų | Rengiama jei nurodyta prisijungimo sąlygose |
| 28.10. | Statybos skaičiuojamosios kainos nustatymo | Rengiama vadovaujantis STR 1.04.04:2017 „Statinio projektavimas, projekto ekspertizė“ reikalavimais, 8 priedo devynioliktojo skirsnio „Statybos skaičiuojamosios kainos nustatymo dalis“ apibrėžtos sudėties ir apimties.  1. Ieškoti optimaliausios statybos kainos.  2. Rengti tarpinius – kontrolinius kainos skaičiavimus, derinti su Užsakovu.  3. Pateikti komercinius pasiūlymus tam tikrų projektinių sprendinių (medžiagos, įrenginiai, montavimo darbai ir t.t.);  4. Projektuotojas, įvertinęs objekto specifiką, gali pasiūlyti lygiaverčius racionalius, ekonomiškus projektinius sprendinius nurodytiems projektavimo užduotyje (ir tai nebus traktuojama kaip projektavimo užduoties pakeitimas).  5. Projektuotojas pasiūlo optimaliausius, racionalius ir ekonomiškus sprendinius (esant poreikiui, pateikia skirtingų variantų projektinių sprendinių palyginimus).  **Papildomi Užsakovo reikalavimai rengiant visų projekto dalių sąnaudų kiekių žiniaraščius**  – sąnaudų kiekių žiniaraščiai turi būti rengiami atskiri kiekvienai projekto daliai ir pateikiami kiekvienoje projekto dalyje. Taip pat jie pilnu išpildymu turi dubliuotis atskiroje sąnaudų kiekių žiniaraščių byloje;  – žiniaraščiuose privaloma suskaičiuoti visus darbus, medžiagas, įrangą, įrenginius ir visas kitas sąnaudas kurias statybos rangovas patirs sėkmingam projekto įgyvendinimui; Juose turi būti visa darbų, medžiagų ir kitų sąnaudų apimtis, kuri nurodyta kitose techninio projekto dalyse, t. y. aiškinamajame rašte, brėžiniuose ir pan.  – kiekvienos sąnaudos turi būti aprašomos, o kiekių žiniaraštis sudaromas taip, kad rangos darbų vykdymo metu būtų įmanoma faktiškai pamatuoti sąnaudų kiekį.  – kiekvienos projekto dalies rengėjas privalės suderinti su Užsakovu sąnaudų kiekių žiniaraščių rengimo formą.  – techninio projekto sprendinių sąnaudų kiekių žiniaraščiai turi būti pateikiami MS Excel \*.xls formate. Kiekviena žiniaraščio pozicija turi būti įrašomą tik į vieną darbaknygės langelį (celę). Žiniaraščiuose ties kiekvienu darbu būtina atlikti nuorodą į techninę specifikaciją, kurioje turi būti pateikiami išsamūs techniniai reikalavimai, medžiagoms, įrangai ir darbams. |
| 28.11. | Tvarkybos | Rengiama vadovaujantis PTR 3.06.01:2007 „Kultūros paveldo tvarkybos darbų projektų rengimo taisyklės“ |
| 28.12. | kita | Projekto sudedamosios dalys gali būti tikslinamos įvertinus statinio specifiką ir specialiuosius reikalavimus. Atskirai rengiamas tvarkybos darbų projektas |
| 29. | **Nurodymai dėl sprendinių derinimo, pritarimo jiems ir pan.** | * Parengus ir suderinus su Užsakovu projektinius sprendinius, atlikti jų derinimą su prisijungimo / technines sąlygas išdavusiomis institucijomis, inžinerinių tinklų, kurių apsaugos zonoje numatomi projektiniai sprendiniai, savininkais ar valdytojais, ir kitomis suinteresuotomis institucijomis, taip pat gretimų žemės sklypų savininkais, jei projektiniai sprendiniai patenka į gretimų sklypų ribas, vadovaujantis STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimais;   Derinimai turi būti įforminti raštu, pasirašant ant projektinių sprendinių pagrindinių brėžinių arba rašto forma. |
| 30. | **Pageidaujami ekonominiai rodikliai** | *Netaikoma* |
| 31. | **Statinio ar statinių grupės projektavimo ir statybos eiliškumas (jei reikia)** | *Netaikoma* |
| 32. | **Projektavimo procesų valdymas ir automatizacija (jei reikia)** | Netaikoma |
| 33. | **Reikalavimai projekto rengimo dokumentų kalbai (-oms)** | Statybos projektas Lietuvos Respublikoje rengiamas valstybine kalba. |
| 34. | **Nurodymai dėl statinio projekto dokumentų komplektavimo, įforminimo ir pateikimo** | Projektas įforminamas, komplektuojamas ir perduodamas Statytojui LST 1516 „Statinio projektas. Bendrieji įforminimo reikalavimai“, STR 1.04.04:2017 „Statinio projektavimas, projekto ekspertizė“, kitų reglamentų, standartų ir projektavimo paslaugų sutarties nustatyta tvarka;  Po statybą leidžiančio dokumento gavimo arba, jei leidimas neprivalomas, po teigiamo ekspertizės akto gavimo, pateikti Užsakovui Projekto:  - 1 (vieną) egz. (be sąmatų) popierine forma;  - 1 (vienas) egz. (visų dalių), analogiškai suformuotai popierinei bylai su elektroniniais (skaitmeniniais) parašais, skaitmenine forma;  Maksimalus kiekvienos el. parašu patvirtintos rinkmenos dydis – 30 MB, galimi el. parašu patvirtintų rinkmenų tekstinių ar grafinių dokumentų formatai – \*.docx, \*.xlsx, \*.pdf, \*.jpg;  Kiekvienos statinio elektroninio Projekto rinkmenos nuskenuotų Projekto brėžinių spalva turi atitikti popierinio egzemplioriaus spalvą;  Į laikmeną privalomai įrašomi formatai – projektavimo programų failai (\*.dwg ar kitų programų failai). |
| 35. | **Ekspertizės atlikimas** | Statinio projekto ekspertizę organizuoja statytojas (užsakovas), o projektuotojas privalo pataisyti projektą pagal ekspertizės akte nurodytas pagrįstas privalomas pastabas.  Paveldosaugos (specialioji) ekspertizė yra privaloma. |

**IV SKYRIUS**

**UŽSAKOVO PATEIKIAMI DUOMENYS IR DOKUMENTAI**

Užsakovas, priklausomai nuo projektavimo etapo, pateikia projektuotojui privalomuosius dokumentus. Dokumentų, būtinų projektui rengti, kiekis priklauso nuo statinio paskirties, statybos vietos, sudėtingumo, poveikio aplinkai ir visuomenės sveikatai bei kt. Toliau pateikiamas sąrašas dokumentų, kuriuos pateikti projektuotojui yra užsakovo pareiga, tačiau gali būti nurodoma, kad kai kuriuos iš tų dokumentų privalės gauti pats projektuotojas ir tai išvardijama Statinio projektavimo techninės užduoties (techninės specifikacijos) 12, 13, 14, 20 punktuose.

|  |  |
| --- | --- |
| Užsakovo pateikiami dokumentai | Lapų sk. |
| Esamo statinio ar jo dalies kadastrinių duomenų bylos kopija | 10 |
| Specialieji reikalavimai:  specialieji architektūros reikalavimai SARD-21-250930-00556; | 2 |
| specialieji paveldosaugos reikalavimai SPRD-00-251009-00998 | 2 |
|  |  |
| Kiti (tyrimai, dokumentai ir pan.):  Nekilnojamojo turto registro duomenų bazės išrašas;  Metinės (2024) tilto apžiūros aktas;  Vytauto Didžiojo tilto techninis pasas. | 1  36  9 |

**Pastaba**. Duomenų apie turimus ar planuojamus įsigyti įrenginius ar statybos produktus lentelės pildomos, jeigu statytojas pasirinktus įrenginius ir statybos produktus jau yra įsigijęs ir tai turės reikšmės projektuojant. Tais atvejais, kai įsigijimas tik numatomas ir tai turi reikšmės projektuojant, pateikiamos numatomų įsigyti įrenginių ar statybos produktų eksploatacinės savybės, susijusios su esminėmis statybos produktų charakteristikomis, rodikliai, techninės specifikacijos, nenurodant gamintojo. Tuo atveju, kai įsigijimas tik numatomas, techninės specifikacijos negali būti taikomos konkretaus gamintojo konkrečiam gaminiui, privalo dirbtinai nediskriminuoti tiekėjų ir užtikrinti konkurenciją*.*

Užduotį suderino

Kauno miesto savivaldybės administracijos

Miesto plėtros ir paveldosaugos skyriaus

Architektūros poskyrio vedėja Karolina Mankienė

Užduotį suderino

Miesto tvarkymo skyriaus vedėjas Aloyzas Pakalniškis

Užduotį parengė

Miesto tvarkymo skyriaus specialistas Rokas Radvilavičius

\_\_\_\_\_\_\_\_\_\_\_\_\_\_\_\_\_\_\_\_\_\_